《塞上》
五代·谭用之

秋风汉北雁飞天，单骑那堪绕贺兰。碛暗更无岩树影，

地平时有野烧瘢。貂披寒色和衣冷，剑佩胡霜隔匣寒。

早晚横戈似飞尉，拥旄深入异田单。

钵略城边日欲西，游人却忆旧山归。牛羊集水烟黏步，

雕鹗盘空雪满围。猎骑静逢边气薄，戍楼寒对暮烟微。

横行总是男儿事，早晚重来似汉飞。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。